ตาร่ำไห้ เคาะโลงบอกปรายฝนไปลากแฟนใหม่กลับมาพูดความจริงเรื่องเงิน 5 พัน
ตาร่ำไห้ เคาะโลงบอกปรายฝน ไปลากแฟนใหม่กลับมาพูดความจริงเรื่องเงิน 5 พัน ขณะที่นายบอล แฟนเก่าได้มางานศพแล้วจากกรณีสาววัย 19 ปี ตัดสินใจผูกคอฆ่าตัวตาย โดยก่อนเสียชีวิตได้วาดรูป พลเอกประยุทธ์ จันทร์โอชา นายกรัฐมนตรี ซึ่งตัดพ้อว่าไม่ได้เงินเยียวยาจากรัฐบาล 5000 บาท ไม่มีเงินซื้อนมให้กับลูกชาย ในเวลาต่อมาญาติ และบริษัท รปภ.ได้ออกมาชี้แจงว่า เงินเยียวยา 5 พันบาทนั้นเข้าบัญชีของปรายฝนแล้ว แต่แฟนใหม่ คือ นายวิชัย ไม่ได้บอก และเพิ่งจะบอกญาติๆ ว่า เงินของรัฐบาลเข้าแล้ว พร้อมกับเอาเงินไปผ่อนรถจักรยานยนต์ ตามที่ได้รายงานข่าวไปก่อนหน้านี้ล่าสุด เมื่อวันที่ 3 พ.ค. 63ที่วัดแสนภูดาษ ต.แสนภูดาษ อ.บ้านโพธิ์ จ.ฉะเชิงเทรา บรรยากาศงานศพ น้องปลายฝน วันสุดท้าย เป็นไปอย่างโศกเศร้า ญาติๆ และเพื่อนๆ น้องปรายฝน เดินทางมาร่วมไว้อาลัยกันเต็มศาลาวัดโดยยายของปรายฝนเดินมาที่หน้ารูปหลาน แล้วเอามือลูบรูปถ่ายหน้าหลาน และร้องไห้ บอกหลานว่า ลูกเอ๋ย ไม่น่าจะเป็นแบบนี้เลยลูก อย่าทิ้งแม่ไป เดี๋ยวต้นกล้าจะเลี้ยงให้อย่างดี ถึงแม่ไม่ไหวแม่ก็จะเลี้ยงให้ถึงที่สุดด้านตาของปรายฝนได้เดินมาจับที่โลงศพของหลานเป็นครั้งสุดท้าย ก่อนจะทำการฌาปนกิจ และพูดว่า หากวิญญาณน้องปรายฝนมีจริงให้ไปช่วยตามล่าเด็กหัวไอ้วิชัย แฟนใหม่มาให้ได้ น้องปรายฝนจะได้นอนตายตาหลับแล้วจะได้ไปสู่ภพภูมิที่ดี อยากให้นำตัวคนผิดมารับโทษ แล้วให้นายวิชัยกลับมาพูดความจริง อยากคิดจะหนีไปไหน เพราะอย่างไรสังคมก็คงทราบความจริงแล้วว่าเกิดอะไรขึ้น ใครจะดีจะชั่วก็รู้อยู่แก่ใจโดยตา บอกอีกว่า ไม่ต้องเป็นห่วงเรื่องน้องต้นกล้า เพราะตาจะเลี้ยงให้เหมือนลูกแล้วจะสอนให้เป็นคนดี อย่าได้ห่วงน้องต้นกล้าอีกเลย พอพูดจบตาพรก็ยืนถอดแว่นร้องไห้อยู่ข้างโลงศพด้านนายณัทพล น้าชายของปรายฝน เปิดใจว่า หลังจากนั้นก็ต้องให้ตำรวจติดตามตัวนายวิชัยมาสอบสวนเพื่อหาความจริง เชื่อว่าตอนนี้นายวิชัยเองจิตใจคงว้าวุ่นอยู่ไม่เป็นสุข เพราะตัวเองทำสิ่งที่โกหกทุกคนเอาไว้ อีกไม่นานเขาคงต้องรับกรรมกับสิ่งที่เขาก่อขึ้นแน่นอนนอกจากนี้ นายบอล แฟนเก่าของน้องปรายฝน ได้เดินเท้ามาที่วัดเพื่อเข้ามาที่งานศพ ก่อนที่จะเดินมาจุดธูปกราบศพพร้อมร้องไห้ ซึ่งทางญาติเองก็ไม่มีใครว่าอะไร และเป็นสิ่งเดียวที่ทางญาติอยากให้นายบอลมาทำเพื่ออโหสิกรรมให้กัน จะได้ไม่มีใครติดค้างกันอีก ก่อนที่ตาพรจะให้เงินประมาณ 300 บาทเพื่อให้นายบอลใช้เงินเดินทางกลับบ้านไป- อาลัย สาววัย 19 วาดภาพนายกฯ โอดรัฐบาลใจร้าย เครียดไม่มีเงินซื้อนมให้ลูก-เปิดใจสามีสาววัย 19 วาดรูปบิ๊กตู่ ก่อนผูกคอดับ เผย ชีวิตเมียผมน่ารันทด-ตาของสาว 19 วาดภาพบิ๊กตู่ โกรธแฟนใหม่ไม่พูดความจริงเรื่องเงิน 5 พัน-แฟนเก่า เปิดใจ ปรายฝนถูกแฟนใหม่ทำร้าย บังคับให้ไปกู้เงินมาผ่อนรถจยย.
ตาร่ำไห้ เคาะโลงบอกปรายฝน ไปลากแฟนใหม่กลับมาพูดความจริงเรื่องเงิน 5 พัน ขณะที่นายบอล แฟนเก่าได้มางานศพแล้ว 
สาว 19 วาดรูปนายก,โควิด-19,วาดรูปนายกฯ,วาดรูปนายกฯ ฆ่าตัวตาย,ฉะเชิงเทรา,ข่าวทั่วไป